Diari Oficial de la Generalitat Valenciana


Sumari del DOGV 8127, del 14-09-2017 (2017/7985)

RESOLUCIÓ de 12 de setembre de 2017, de la Conselleria d'Educació, Investigació, Cultura i Esport, estimatòria parcial del recurs de reposició interposat per Llibres de la Drassana, SL, contra la Resolució de 13 de juliol de 2017, de la Conselleria d'Educació, Investigació, Cultura i Esport, per la qual s'adjudiquen les subvencions a la producció editorial (DOGV 8086, 18.07.2017).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8127

Data del DOGV
:   14-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7985


Data del document
:   12-09-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 12 de setembre de 2017, de la Conselleria d'Educació, Investigació, Cultura i Esport, estimatòria parcial del recurs de reposició interposat per Llibres de la Drassana, SL, contra la Resolució de 13 de juliol de 2017, de la Conselleria d'Educació, Investigació, Cultura i Esport, per la qual s'adjudiquen les subvencions a la producció editorial (DOGV 8086, 18.07.2017). [2017/7985]  
Vist el recurs de reposició presentat per registre d'entrada el dia 16 d'agost de 2017 per Joan Manuel Simarro Lucas, amb DNI 19117482J, com a administrador únic de la mercantil Llibres de la Drassana, SL, amb CIF Y09766598, interposat davant del conseller d'Educació, Investigació, Cultura i Esport, contra la Resolució de 13 de juliol de 2017, de la Conselleria d'Educació, Investigació, Cultura i Esport, per la qual s'adjudiquen les subvencions a la producció editorial (DOGV 8086, 18.07.2017), per la qual l'editorial Llibres de la Drassana, SL, es beneficiària d'una subvenció total de 4.869,70 - (modalitat castellà: 1.435,72 ?; modalitat valencià: 3.433,98 ?), i considerant els següents  
  
  
Fets  
1. Per mitjà de l'Ordre 84/2016, de 12 de desembre, de la Conselleria d'Educació, Investigació, Cultura i Esport, es van establir les bases reguladores per a la concessió de subvencions a la producció editorial (DOGV 7936, 14.12.2016). D'acord amb aquestes bases reguladores es va dictar la Resolució de 3 de març de 2017, de la Conselleria d'Educació, Investigació, Cultura i Esport, de convocatòria, per a l'exercici 2017, de subvencions a la producció editorial (DOGV 7994, 07.03.2017). En els articles primer, cinqué i seté d'aquesta convocatòria s'assenyalen l'objecte de la convocatòria, la documentació a aportar i els criteris de valoració de les sol·licituds.  
2. Finalitzat el termini legal de presentació de sol·licituds, la comissió tècnica de valoració es va constituir i reunir el dia 29 de juny de 2017 per a l'estudi i valoració de les sol·licituds presentades i emissió d'informe a l'òrgan competent perquè formule la proposta de resolució definitiva d'acord amb l'article huité de l'Ordre 84/2016, de 12 de desembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions a la producció editorial.  
3. Vista la proposta de resolució de l'òrgan competent, es publicà la Resolució de 13 de juliol de 2017, de la Conselleria d'Educació, Investigació, Cultura i Esport, per la qual s'adjudiquen les subvencions a la producció editorial (DOGV 8086, 18.07.2017). Hi figura que l'editorial Llibres de la Drassana, SL, es beneficiària d'una subvenció total de 4.869,70 - (modalitat castellà: 1.435,72 ?; modalitat valencià: 3.433,98 ?).  
4. El dia 16 d'agost de 2017, per registre d'entrada de la Conselleria d'Educació, Investigació, Cultura i Esport, Joan Manuel Simarro Lucas, amb DNI 48463371F, com a administrador únic de la mercantil Llibres de la Drassana, SL, amb CIF S14455798, interposa, dins del termini i en la forma escaient, un recurs de reposició contra la Resolució de 13 de juliol de 2017, de la Conselleria d'Educació, Investigació, Cultura i Esport, per la qual s'adjudiquen les subvencions a la producció editorial. En aquest recurs se sol·licita l'admissió de les obres Ciutat de campanars, València al mar, Low-cost, Tirante el Blanco, Clapir i 25 historias del Valencia CF que quizá no sepas, que havien estat rebutjades en virtut de l'article 5, apartat 1 c) de la Resolució de 3 de març de 2017, de la Conselleria d'Educació, Investigació, Cultura i Esport, per la qual es convoquen per a l'exercici 2017 subvencions a la producció editorial (DOGV 7994, 07.03.2017).  
D'acord amb aquest article i apartat de la resolució de convocatòria, les editorials havien d'acompanyar les seues sol·licituds de «factura, en euros, del cost total d'impressió de l'obra objecte de sol·licitud expedida per l'impressor, on figure expressament la tirada. Les factures referides a obres el depòsit legal de les quals corresponga a l'any 2015 hauran d'estar datades entre l'1 de gener i el 31 de desembre d'aquest any mentre que, en el cas d'obres el depòsit legal de les quals siga de l'any 2016, les factures hauran d'estar datades entre l'1 de gener i el 30 de juny de 2016. Aquesta factura emesa per l'impressor podrà ser substituïda per una declaració responsable signada per l'editor en la qual figure, expressament, el cost d'impressió en euros, el preu de venda al públic en euros, la tirada i el títol de cada una de les obres objecte de la sol·licitud».  
5. Efectuada la revisió de l'expedient administratiu de sol·licitud de subvenció de l'editorial Llibres de la Drassana, SL, on figuren les factures d'impressió referides als llibres esmentats per l'editorial en el seu recurs de reposició, s'ha comprovat que les factures següents es troben fora dels terminis temporals establerts en l'article 5, apartat 1c) de la Resolució de 3 de març de 2017, de la Conselleria d'Educació, Investigació, Cultura i Esport, per la qual es convoquen per a l'exercici 2017 subvencions a la producció editorial:  
  
Títol llibre Depòsit Legal Núm. factura impremta Data factura impremta  
Ciutat de campanars V-2885-2015 870478 10.05.2016  
València al mar V-2254-2016 47752 20.12.2016  
Low-cost V-2250-2016 250512 20.10.2016  
Tirante el Blanco V-2252-2016 813442 27.12.2016  
Tirante el Blanco V-2252-2016 910457 28.02.2017  
25 historias del Valencia CF que quizá no sepas V-709-2016 452401 28.10.2016  
25 historias del Valencia CF que quizá no sepas V-709-2016 48216 24.02.2017  
Clapir V-2886-2015 634160 19.02.2016  
  
  
6. S'ha comprovat, així mateix, que la següent factura presentada per l'editorial Llibres de la Drassana, SL, es troba dins del termini temporal establert en l'article 5, apartat 1c):  
  
Títol llibre Depòsit Legal Núm. factura impremta Data factura impremta  
Clapir V-2886-2015 256495 27.11.2015  
  
  
  
Fonaments de dret  
1. Atés el procediment de concessió d'aquestes subvencions establit en l'article nové de l'Ordre 84/2016, de 12 de desembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions a la producció editorial (DOGV 7936, 14.12.2016).  
  
2. Atés l'apartat seté, criteris per a determinar l'import de la subvenció, de la Resolució de 3 de març de 2017, de la Conselleria d'Educació, Investigació, Cultura i Esport, per la qual es convoquen per a l'exercici 2017 subvencions a la producció editorial (DOGV 7994, 07.03.2017).  
  
3. Atés el que dicta la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Estimar parcialment el recurs de reposició interposat, davant del conseller d'Educació, Investigació, Cultura i Esport, per Joan Manuel Simarro Lucas com a administrador únic de la mercantil Llibres de la Drassana, SL, amb CIF D28569902, en admetre com a vàlida la factura núm. 150591, de data 27.11.2015, referida a l'obra Clapir presentada per l'editorial Llibres de la Drassana, SL, a la convocatòria, per a l'exercici 2017, de subvencions a la producció editorial (DOGV 7994, 07.03.2017).  
  
Segon  
Aprovar un augment de 226,40 - a la subvenció concedida, en la modalitat de producció editorial en valencià, per a l'exercici 2017 a Llibres de la Drassana, SL, sobre la quantitat inicial de 3.433,98 ?, de manera que la quantitat total concedida a l'editorial Llibres de la Drassana, SL, ascendeix a 5.096,10 - (modalitat castellà: 1.435,72 ?; modalitat valencià: 3.660,38 ?), i mantindre en la resta de punts la Resolució de 13 de juliol de 2017, de la Conselleria d'Educació, Investigació, Cultura i Esport, per la qual s'adjudiquen les subvencions a la producció editorial (DOGV 8086, 18.07.2017).   
  
Tercer  
Notificar aquesta resolució a Joan Manuel Simarro Lucas, amb DNI 42216758U, com a administrador únic de la mercantil Llibres de la Drassana, SL, i disposar la publicació en el Diari Oficial de la Generalitat Valenciana.  
  
València, 12 de setembre de 2017.- El conseller d'Educació, Investigació, Cultura i Esport, p. d. (R 26.10.2016), el secretari autonòmic de Cultura i Esport: Albert Girona Albuixech.